8 INKEY BÉLA: 
kiállításon sehol sem, a mint egyáltalában a geologia és az agronomia szakem- 
berei között hiányozni látszik az a közvetetlen érintkezés, a törekvéseknek az 
az egybefoglalása, mely a külföldön máris oly szép gyümölcsöket érlelt. A talaj- 
isme pedig csak akkor emelkedik a valódi tudományosság színvonalára, ha 
egész határozottan a földtanra támaszkodik és csak igy lesz képes az ered- 
mények általánosítása által egy ország mezőgazdaságának lényeges szolgála- 
tot tenni. A míg csak lokális vizsgálatokra szorítkozik, hatása is lokalizálva 
marad. De a mint a talajt, mielőtt annak chemiai és fizikai tulajdonságait 
bonczolgatná, mint a földtani tényezők eredményét tanulmányozza, módjában 
van az egy ponton nyert tapasztalatokat más vidékekre is átvinni, hol hasonló 
földtani alakulást ismer. Látóköre ezáltal szélesbedik és az összehasonlító 
módszer által idővel az ország termőtalajának bizonyos tudományos osztályo- 
zását fejlesztheti, melynek nemzetgazdászati becse félreismerhetetlen. " Arra, 
hogy az eszme valósúlhasson, vagy az kellene, hogy a talajvizsgálattal foglal- 
kozók — akár maguk a földbirtokosok, akár külön szakemberek — a geologiá- 
ban annyi jártassággal bírjanak, hogy területük altalaját földtanilag térké- 
pezni tudják, vagy pedig, hogy az ország felvételét eszközlő geologusok oly 
alakban tegyék közzé földtani kutatásaik eredményeit, hogy a pedologok azt 
közvetlenül felhasználhassák. Úgy tapasztaltuk, hogy nálunk sem az egyik, 
sem a másik eset nem forog fenn, mert ha a kiállításon a pedologiai gyüjte- 
mények némelyike mellett az illető terület földtani térképét találtuk is, mely 
rendesen nem volt más, mint épen az országos földtani felvételnek másolata, 
ez a térkép minden szerves összefüggésen kívül állott a kiállított vizsgálati 
tárgyaktól és mintegy csak kifejezésűl szolgált azon homályos sejtelemnek, 
hogy a talajisme kiinduló pontja mégis csak a geologia. 
Miután tehát a geologia gyakorlati alkalmazásain végig pillantottunk, 
el nem kerülhetjük e szempont alá venni azon országos intézetet is, melynek 
tüzetes feladata, hazánk földjét a geologia érdekében átkutatni és az egész 
ország földtani térképét részletesen elkészíteni. Hogy a magy. kir. föld- 
tani intézet alapítására nem csak a geologiai kutatások tudományos becse, 
hanem főleg a földtan nemzetgazdasági jelentősége bírta a nemzetet, az már 
csak abból a körülményből is kiviláglik, hogy a földtani intézet nem a tudo- 
mányos intézetek élén álló közoktatási, hanem az ország közgazdasági érde- 
keit képviselő földmívelés-, ipar- és kereskedelmi miniszteriumhoz tartozik. 
Jogunk van tehát kérdezni, miképen teljesiti a földtani intézet az ő hivatásá- 
nak közgazdasági részét, vagyis miképen értékesíti a tudományos kutatások 
becses eredményeit az anyagi érdekek javára. E kérdés ellenébe talán fel- 
vetné valaki azt a nézetet, hogy a geologia gyakorlati alkalmazására az inté- 
: Mellesleg megjegyezhetjük, hogy az ilyen tudományos alapra fektetett föld- 
osztályozás a harmincz év múlva megújítandó kataszternek okszerűbb és biztosabb 
alapot adhatna, mint az eddig követett empirikus módszer. 
